איתן שוקר

איתן שוקר (נולד ב-4 באוקטובר 1963) הוא אמן, אקטיביסט, מרצה וחוקר. מומחה בתחום של פיתוח קהילתי מבוסס אמנות.

ביוגרפיה 
נולד בתל אביב להורים שעלו בשנות החמישים מעיראק. בגיל שבע עבר עם משפחתו לרמת אפעל ובגיל 14 המשפחה עברה להתגורר בבאר שבע. נשוי ואב לשלושה בנים. מתגורר בתל אביב.

לצד עבודותיו האישיות שוקר הוא יזם של עבודות אמנות ופרויקטים בשיתוף קהילות הקשורים לחברה ותרבות. בשנת 1997 יזם את פרויקט "חבר לעט" התכתבות מצולמת ואישית באמצעות גלויות דואר בין 500 בני נוער פלסטינים וישראלים, שהוצג גם כתערוכה בישראל ומחוצה לה. בשנת 2008 הציג תערוכה רחבת היקף, ״משחק הפירמידה״, פרי מחקר של עשור, שעסקה במבנה הסוציולוגי והכלכלי של שדה האמנות הישראלית. שוקר הוא מרצה בכיר, וחבר סגל במחלקה לצילום בבצלאל. בשנת 2004 יזם אתהקורס הרב מחלקתי אמנות ואקטיביזם במרחב הציבורי בבצלאל. זוכה פרס ברלינסקי, מטעם המל"ג, למרצה מצטיין בתחום אקדמיה-קהילה לשנת 2014. שוקר עוסק במחקר בתחום מדיניות תרבות, ופרסם מספר מחקרים ודו"חות בנושא בישראל ומחוצה לה.

בין השנים 1992–2015 היה הבעלים של סטודיו לצילום תדמית ופרסום. במהלך השנים מצלם למגזין "חדשות", צלם הבית של תיאטרון חיפה, מצלם למעצבי מוצר, מעצבים גרפיים, מוספים מיוחדים של "מעריב", חברות תעשייה, פרסומי "אייס קנה ובנה". בשנים 2000–2007 הצטרף אלדד סידור כשותף ובעלים. משנת 1997 ועד היום יוזם, מוביל ושותף לפרויקטים חברתיים וקהילתיים מבוססי אמנות בארץ ובחו״ל. משנת 2015 ועד היום במאי וצלם וידאו. שוקר שותף ב ABCD Team יחד עם קבוצת סלה מנקה ועמותת הערת שוליים. הקבוצה עורכת מחקרים מוזמנים לרשויות מקומיות ומפתחת מיזמים בשיתוף קהילות במימון עירוני.

עבודותיו באוסף מוזיאון ישראל, אוסף מוזיאון תל אביב ואוספים פרטיים.

על הקורס אמנות ואקטיביזם במרחב הציבורי, בצלאל
בשנת 2004 שוקר יזם את הקורס הרב מחלקתי בבצלאל. בשנתיים הראשונות, בעיצומה של תוכנית ההתנתקות מרצועת עזה, הקורס פעל בעיר שדרות, אחר כך הפעילות הועתקהלירושלים. במהלך השנים הסטודנטים יצרו למעלה מ-40 פרויקטים, בשיתוף תושבים וקהילות ממזרח ומערב העיר. בשנת 2007 סטודנטים בקורס עבדו עם תושבי שכונת הקטמונים (גוננים), ליצירת שינוי של תוכניות עיריית ירושלים לסלילת כביש בן ארבעה מסלולים בתוך השכונה והמרתה ליצירת פארק לרווחת התושבים. במהלך מספר שנים סטודנטים בקורס יצרו יחד עם התושבים פעולות אקטיביסטיות ואמנות במרחב הציבורי, לטובת קידום רעיון הפארק. בין הפעולות: ״כתם ירוק״, ״מסלול הקיפוד״, "מעיפים את החומה״ ועוד. בשנת 2013, לאחר מאבק מוצלח, נחנך מסלול פארק המסילה הכולל שבילי הליכה ואופניים ששינה את פני השכונה והשפיע על עשרות אלפי תושבי הקטמונים, בית צפאפא ושכונות לב העיר, העושים בו שימוש יומיומי. בשנת 2016 נחנך פארק המסילה, לצד מסלול המסילה, שאבן היסוד שלו הונחה על ידי הסטודנטים והתושבים בשנת 2008. בשנת 2015 בעקבות פניית תושבים למרצי הקורס, הסטודנטים הקימו קבוצת תכנון של תושבים ובעלי תפקידים בעירייה, והקימו במימון עירוני, את ״תחנת הקריאה״ הראשונה בפארק, ספריית קח-תן הפתוחה 24/7. במסגרת הקורס נוצרו בין היתר הפרויקטים: גבטה, גיבור מקומי, מחאת הדיור הציבורי (2006 ו 2011), רחבת דעות, גן משחקים-עיסאוויה, סדנת קולנוע ניסיוני בביה״ס פרומיס בשועפאט, הכלים שביננו במרכז קליטה מבשרת, אגד בדרך שלנו, 100% תמיכה-ביצירה. באמנות. בתרבות, ועוד.

תפקידים ציבוריים 
בין השנים 2013–2016 כיהן כראש מחלקת מחקר וקשרי ממסד באיגוד המקצועי של האמנים הפלסטיים בישראל וכנציג תחום האמנות הפלסטית בעמותת פורום מוסדות תרבות. בין 2008–2012 כיהן כיו"ר איגוד האמנים הפלסטיים (תפקיד ציבורי בהתנדבות). פעל עם חברי הוועד להנגשת מידע לאמנים, יצירת חוזים מומלצים מול גלריות ומוזיאונים, פעל להגדלת התקציבים לתחום, הוביל את המאבק מול בנק הפועלים ורני רהב למען מיסוד העברת חלק מההכנסות על מכירת אמנות למען מטרות צדקה לידי האמנים. ממובילי מחאת האמנים הפלסטיים בשנת 2011 מול משרד התרבות בנוגע להתנהלות המוזיאונים ופיזור מועצת המוזיאונים. לקח חלק פעיל במחאה החברתית של שנת 2011 בהקשר לתחום.

השכלה 
2009–2012 - לימודי M.F.A בקולנוע, אוניברסיטת תל אביב.
1997–1998 - לימודי ניהול הפרסום, לה״ב, אוניברסיטת תל אביב.
1992 - בית הספר לתיאטרון חזותי, ירושלים. (במסגרת תוכנית חילופי סטודנטים)
1991 - בית הספר לאומנות חזותית S.V.A, ניו- יורק, ארצות הברית. (במסגרת תוכנית חילופי סטודנטים)
1988–1992 - בוגר המחלקה לצילום B.F.A, בצלאל-אקדמיה לאמנות ועיצוב.

הוראה 
 2010-היום - מרצה בכיר, המחלקה לצילום, אקדמיה לאמנות ועיצוב בצלאל.
 2012-2015 - מרצה בכיר, המח' לעבודה סוציאלית ללימודי תואר שני בשילוב אמנות,אוניברסיטת בן-גוריון בנגב.
 2005-2009 - חבר סגל, המחלקה לצילום, אקדמיה לאמנות ועיצוב בצלאל.
 1996-2004 - מרצה מן החוץ, המחלקה לצילום, אקדמיה לאמנות ועיצוב בצלאל.
 2001-2004 - מרצה מן החוץ, המדרשה לאמנות קלמניה, בית ברל
 1991-2008 - מרצה, חבר סגל, בית הספר לצילום, מוסררה ירושלים.
 2005-2003 - ראש המחלקה לצילום, אסכולה-מימד, תל אביב.
 1997-1995 - מרצה מן החוץ, קמרה אובסקורה, ת"א.

פרסים, מלגות ומענקי מחקר 
 2017 - מלגה מ Erasmus Plus, לפיתוח קורס בבצלאל Developing Modernized Curricula on Immigrants' and Refugees. כחלק מקונסורציום של שבע אוניברסיטאות בינלאומיות וארבעישראליות.
 2015-2017 - מלגת מחקר, המועצה לתרבות של מפעל הפיס. בשיתוף החוקרים: עו"ד נורית אשר ואדר' רועי פאביאן.
 2014 - פרס ברלינסקי, מטעם המל"ג, למרצה מצטיין בתחום אקדמיה קהילה.
 2010 - מלגת מחקר, האקדמיה לאמנות ועיצוב, בצלאל.
 2007 - מפעל הפיס, הפקת תערוכת משחק הפירמידה.
 2007 - קרן רבינוביץ', הפקת תערוכת משחק הפירמידה.
 1997 - people to people, Norway, ייזום והפקת "Project Pen Pal"
 1997 - קרן צ'ארלס ברונפמן, ייזום והפקת "Project Pen Pal"
 1997 - קרן ארטור גולדרייך, הפקת קטלוג "Project Pen Pal" בשלוש שפות.

תערוכות ופרויקטים בשדה האמנות
 2014-2017 - הקמת ערוץ "YouTube "Pyramid Cannel ופיתוח פורמט דמוי טלוויזיוני של כתבות המתייחסות לפוליטיקה והסוציולוגיה של התרבות והאמנות.
 2016 - בימוי סרטון בשיתוף חברי קבוצת "עוצרים את הסטיגמה", מערך הדיור של "קהילה שיקומית נתן".
 2012-2013 - ARTPORT TELAVIV, פרויקט במרחב הציבורי שישלב בין אמנות ובין קהילה הסמוכה לרזידנסי.
 2012 - חבר בוועדה האקדמית של כנס ״אמנות, כוח וכסף״ במוזיאון תל אביב. שיתוף פעולה בין איגוד האמנים, לתוכנית לתואר שני באמנות בבצלאל ומוזיאון תל אביב. חברי הוועדה: ד"ר רפאל זגורי־אורלי, יעל פרנק, הדס קידר (יו"ר), איתן שוקר.	
 2011 - "NON סטיגמה", הגלריה בבית עמיעד, יפו. אוצר בשיתוף עם שושי צ'כנובר.
 2010 - תערוכה קבוצתית, קיבוץ גלויות 45, תל אביב.
 2010 - בימוי, "חדר חושך".
 2010 - Darkroom", Fusion Arts Museum, N.Y"
 2008 - "משחק הפירמידה" תערוכה ופרויקט, בית האמנים, תל אביב. ליווי אוצרותי: מיכאל קסוס גדליוביץ ודנה תגר.
 2006 - "פלורנטין ביבנה - אמני פלורנטין", הסדנה לאמנות יבנה. אוצר: רוני ראובן.
 2006 - צילום ישראלי", לילה לבן, בית ביאליק, תל אביב.
 2005 - "שטיח אדום", חלל ליאורה קנטרוביץ, ת"א.
 2004 - "אין עם חדש", זמן לאמנות. אוצר: גדעון עפרת.
 2004 - Jewish Museum of Australia.
 2004 - הפקת הפנינג האמנות "הרחצה אסורה", נמל ת"א (כראש המחלקה לצילום באסכולה-מימד).
 2004 - "Uniting Arts Toorak", מלבורן, אוסטרליה.
 2004 - "מכירת צילום ישראלי" בית המכירות "אלול". קטלוג.
 2003 - "ArtLink@Sotheby's" תערוכה ומכירה פומבית בישראל, אמסטרדם ומוסקבה.
 2003 - עבודת אמנות "Site Specific רחובות אסורים" - מאירועי Out of Focus, בשיתוף: אלדד סידור ונועם כוזר, מוזיאון אסירי המחתרות, מגרש הרוסים, ירושלים.
 1997-2002 - פרויקט התכתבות מצולמת ואישית בין בני נוער פלסטינים וישראלים. בשיתוף מוחמד ג'ודה מתנועת השלום הפלסטינית, מימון ארגון People to People, נורווגיה. מוזיאון היהודי בברלין, מוזיאון היהודי באוסטרליה. קטלוג אנגלית-ערבית-עברית, גרמנית-אנגלית.
 2002 - "Play Boyz", מוזיאון ינקו-דאדא, עין הוד. אוצר: יצחק גבר.
 2002 - "סוכת הצילום", פסטיבל האמנות שבע מוזות ב- שבע סוכות.
 2002 - Pen Pal Project-Juedisches Museum Berlin . קטלוג, אתר אינטרנט.
 2001-2002 - פרק בסדרת הדוקו האנגלית "Ordinary People" מצולם ביום פתיחת תערוכת חבר לעט במכון גתה, ישראל. הפקה משותפת Radical Production, בריטניה וערוץ 8, ישראל. במאי: Daniel J. Chalfen.
 2001 - כנס אמנות ועסקים. מגזין סטטוס ועלמ"א, ישראל.
 2001 - סטטוס-הירחון לחשיבה ניהולית, יצירת קונספט צילומי, הפקה וצילום המדור "חיים אחרי העבודה". דיאלוג בין שיר בעריכת רוני סומק ובין תצלום. עבודה משותפת עם האמן אלדד סידור.
 2001 - פרויקט ותערוכה "חבר לעט – בעקבות המצב", מכון גתה. קטלוג.
 2000 - Cittadellarte, איטליה. אוצר: Michelangelo Pistoletto.
 2000 - "100 שנות צילום" מוזיאון ישראל, ירושלים. אוצר: ניסן פרץ.
 2000 - "המשוטט – מדריך הבילויים של תל אביב". עבודה משותפת עם אלדד סידור. מגזין "המשוטט", מעריב, גיליונות 1–9.
 1999 - "פרויקט חבר לעט", בית האמנים, ירושלים.
 1998 - "סטטוס קוו - ואדיס?", בית האמנים, ירושלים. אוצרים: יעל כץ-בן שלום, אייל בן דב.
 1997 - "ארט שמוקכוס- אברי מין מטופלים", גלריה לימבוס, תל אביב. אוצר: עופר זאבי.
 1997 - O.R.S – עבודת אמנות/פרסומת ייחודית לחברת או.אר.אס, מגזין לאומנות "סטודיו" - גיליונות 79–83.
 1996 - "נוכחות", דיזנגוף סנטר, ת"א.
 1996 - ״צילום ישראלי עכשווי, רכישות חדשות״. מוזיאון ישראל, ירושלים. אוצר: ניסן פרץ.
 1995 - "מבחן הכתם העיוור", בית הפירמידה, חיפה. אוצרים: קבוצת לימבוס.
 1995- "נקודת - מגע", גלריית המחלקה לצילום, בצלאל. אוצר: אסף רומנו.
 1993 - "אנטיפאתוס - הומור אפל, אירוניה וציניות באומנות ישראלית עכשוית", מוזיאון ישראל, ירושלים. אוצרת: תמי כץ-פרימן.

גלריה

קישורים חיצוניים 

 ערוץ Pyramid Cannel, Youtube
 אתר אישי 
 פרויקט Pen-Pal Project //פרויקט חבר לעט
 דנה גילרמן, ״מוציא חוזה״, הארץ, 23.03.2008
 "אמנים פלסטיים ובין תחומיים - סקירה וניתוח של תשתיות היצירה והתצוגה; מיפוי של דרכי המימון והתמיכה, המלצות אופרטיביות לשינויים במנגנונים הקיימים והצעות לאימוץ מנגנונים חדשים", בשיתוף עו"ד נורית אשר ואדר' רועי פאביאן, 2016
 "מדיניות התרבות בישראל", MedCulture by European Union, 2014
 "היבטים כלכליים וסטטוטוריים בתחום האמנות הפלסטית", בצלאל, 2011
 מאחורי הקלעים של תערוכת NON סטיגמה, 2011
 סרט "חדר חושך", 2010
 ראיון בערוץ 10 בעקבות התערוכה "משחק הפירמידה", 2008
 דנה גילרמן, "תשוקה, אהבה או כסף", הארץ, 16 ביולי 2007
 הרצאה במוזיאון ת"א בכנס "צילום ואספנות", 2007

הערות שוליים

אמנים ישראלים
סגל בצלאל
ערכים שנערכו במסגרת GLAM בצלאל
בוגרי תיכון מקיף ג' (באר שבע)
בוגרי החוג לקולנוע וטלוויזיה באוניברסיטת תל אביב
בוגרי בית הספר לתיאטרון חזותי
בוגרי בצלאל, אקדמיה לאמנות ועיצוב
ישראלים שנולדו ב-1963